Z A P I S N I K
22. sjednice Vijeća Gradske četvrti Podsljeme,
održane 29. ožujka 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Drago Boras, Ivan Laco,  Luka Maloča, Anita Matković, Tihomir Milovac, Damir Pavlek, Snježana Punjek, Reana Senjković-Svrčić i Ana Večerin Novaković.

NENAZOČNI ČLANOVI VIJEĆA: Pero Semren – ispričao se

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
[bookmark: _GoBack]                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 22. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 21. sjednice. Bez rasprave, jednoglasno je usvojen zapisnik 21. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:
	

1.  Prijedlog Odluke o izradi izmjena i dopuna Generalnog urbanističkog plana Grada  
     Zagreba  – davanje mišljenja

2.  Idejni projekt vođenja prometa u ulici Dedići od kbr. 74 do kbr. 102
     – davanje mišljenja

3.  Idejni projekt semaforizacije raskrižja Šestinska cesta – Podrebernica
      – davanje mišljenja

4.  Davanje suglasnosti za raspolaganje dijelovima k.č.br. 549 i 550/2 obje k.o. Gračani 
      – iskazivanje strategijskog interesa

5.  Zaključak VMO Gračani oko inicijative ZET-u za probleme nastale nakon    
     rekonstrukcije tramvajske pruge linije br. 15 – rasprava
   
6.  Pitanja, prijedlozi i obavijesti

	



Ad 1.  Prijedlog Odluke o izradi izmjena i dopuna Generalnog urbanističkog plana grada Zagreba  – davanje mišljenja

Predsjednik Vijeća objašnjava kako smo od Stručne službe Gradske uprave zaprimili Prijedlog Odluke o izradi izmjena i dopuna Generalnog urbanističkog plana grada Zagreba, na koji možemo izraziti svoje mišljenje. Materijale ste dobili sa pozivom za sjednicu.

Luka Maloča smatra kako treba podržati Odluku o izradi i izmjena i dopuna važećeg GUP-a, a daje i neke prijedloge za poboljšanje javne infrastrukture. Nakon kraće rasprave, članovi Vijeća jednoglasno donose:

Z A K LJ U Č A K

o davanju mišljenja na Prijedlog Odluke o izradi izmjena i dopuna 
Generalnog urbanističkog plana grada Zagreba


1. Vijeće Gradske četvrti Podsljeme daje pozitivno mišljenje na Prijedlog Odluke o izradi  
    izmjena i dopuna Generalnog urbanističkog plana grada Zagreba. 

2. Vijeće traži da se u Odluci predvide izmjene koje će doprinijeti javnom interesu i 
    poboljšanju javne infrastrukture na području Gradske četvrti Podsljeme, a radi se o 
    sljedećim prijedlozima:
· OŠ Markuševec-PŠ Bačun, Markuševečka cesta 38, k.č.br. 13705/1 k.o. Markuševec: sadašnja namjena je samo za školstvo, izmjenama GUP-a treba predvidjeti i predškolsku namjenu, zbog nedostatnih kapaciteta vrtića.
· OŠ Markuševec, Markuševečka cesta 160, k.č.br. 11448/1 k.o. Markuševec: na dijelu čestice gdje se nalazi sportsko nogometno igralište treba prenamjena u sportsko rekreacijsku zonu, budući je trenutno cijela čestica u zoni D5.
· U dijelu Gračana treba osigurati lokaciju za mogući novi objekt Doma zdravlja. Pogodne su lokacije uz novi objekt donje postaje žičare.
· U dijelu Gračana predvidjeti lokaciju na kojoj bi se gradio novi školski objekt, budući da postojeći nema dovoljan kapacitet, a trenutna lokacija ne dozvoljava nikakvo proširenje.
· Nastavno na prijedlog Gradske četvrti Gornja Dubrava predvidjeti produžetak biciklističke magistrale uz ulicu Štefanovec te Park šumu Dotrščina, a istovremeno predvidjeti i koridor za biciklističku stazu duž ulice Jazbina.

3. Ovaj će Zaključak biti dostavljen Gradskom uredu za gospodarstvo, ekološku održivost i 
    strategijsko planiranje.  
 

Ad 2.  Idejni projekt vođenja prometa u ulici Dedići od kbr. 74 do kbr. 102

Predsjednik Vijeća ističe kako smo od Sektora za promet zaprimili elaborat, koji su izradili u svrhu poboljšanja prometa u dijelu ulice Dedići, na kritičnom zavoju od kbr. 74 do kbr. 102. Elaborat predviđa 3 moguća rješenja, a stava sam kako je optimalno rješenje naizmjenični semafor, budući da dodatna vertikalna signalizacija, kao ni zadržavanje postojećeg stanja, neće ništa poboljšati, budući da nema prostorno tehničkih uvjeta za proširenje kolnika.

Nakon kraće rasprave, Vijeće jednoglasno podržava opciju sa postavom naizmjeničnog semafora na predmetnom dijelu ulice Dedići.


Ad 3.  Idejni projekt semaforizacije raskrižja Šestinska cesta – Podrebernica

Predsjednik Vijeća ističe kako smo od Sektora za promet zaprimili idejni projekt semaforizacije raskrižja Šestinska cesta - Podrebernica, koji je izrađen na zahtjev VGČ Podsljeme. Smatra kako treba podržati ovakvo rješenje, a sve u svrhu podizanja prometne sigurnosti. 

Nakon kraće rasprave, Vijeće jednoglasno podržava dostavljeni idejni projekt.


Ad 4.  Davanje suglasnosti za raspolaganje dijelovima k.č.br. 549 i 550/2 obje k.o. Gračani  – iskazivanje strategijskog interesa

Predsjednik Vijeća ističe kako smo od Gradskog ureda za upravljanje imovinom i stanovanje, Odjela za zemljište i poslove zakupa, zaprimili upit o strategijskom interesu Vijeća Gradske četvrti Podsljeme na dijelu čestica 549 i 550/2, obje k.o. Gračani, budući da je Grad Zagreb dobio zahtjev za otkupom dijela navedenih čestica. Smatra kako Vijeće nema strategijski interes na tako malom dijelu privatnih građevinskih čestica te predlaže donošenje takvog zaključka. 

Nakon kraće rasprave, Vijeće većinom glasova (6 glasova ZA uz 4 glasa SUZDRŽAN) donosi zaključak kako nema strategijskog interesa na dijelu čestica 549 i 550/2, obje k.o. Gračani.


Ad 5.  Zaključak VMO Gračani oko inicijative ZET-u za probleme nastale nakon    rekonstrukcije tramvajske pruge linije br. 15

Predsjednik Vijeća objašnjava kako je VMO Gračani donio zaključak o otklanjanju nedostataka nastalih nakon rekonstrukcije pruge tramvajske linije br. 15 te zajednički sastanak sa predstavnicima ZET-a na predmetnu temu. Od strane ZET-a zaprimljen je odgovor kako ne vide potrebu za sastankom te da su provedena ispitivanja o utjecaju tramvajskog prometa na objekte u neposrednoj blizini pruge, koja su pokazala kako vibracije koje proizvode tramvaji ne utječu izravno na vlastite frekvencije zgrada.

Luka Maloča smatra kako takav odgovor nije zadovoljavajući. Problemi stanovnika koji žive uz samu prugu postoje i treba naći rješenje kako ih otkloniti.

Nakon kraće rasprave, Vijeće jednoglasno donosi zaključak kako će se od ZET-a zatražiti rezultate spomenutih ispitivanja te zajednički očevid na samoj pruzi, uz predstavnike nadležnog Gradskog ureda za graditeljstvo.   


Ad 6. Pitanja, prijedlozi i obavijesti

Tihomir Milovac ističe kako je, kao član Odbora za branitelje Gradske Skupštine, dobio pitanje može li Vijeće ići u izmjenu projekta za postavu spomen obilježja poginulim braniteljima Domovinskog rata sa područja MO Mlinovi?
Predsjednik Vijeća odgovara kako je to moguće, ali da je prvo zatražio sastanak sa nadležnim Povjerenstvom, na kojem želi iznijeti kronologiju cijelog problema. Čeka dogovor oko termina samog sastanka.

Predsjednik Vijeća obavještava sve članove kako se u petak održava Svečana sjednica DVD-a Šestine te poziva sve zainteresirane članove Vijeća da prisustvuju.




Sjednica je završena u 8:20 sati.



Zapisnik vodio:
Goran Rogić



					
			
									Predsjednik 
								  Vijeća Gradske četvrti
									Podsljeme


								     Krešimir Kompesak

URBROJ: 251-13-11-2/002-23-3
Zagreb, 29. ožujka 2023.





Privitak:
- izvješće o glasanju na sjednici
	






	
	
	
	
	
	

	Izvješće o glasanju na sjednicama

	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.

	KREŠIMIR KOMPESAK
	+
	+
	+
	+
	+

	PERO SEMREN
	 
	 
	 
	 
	 

	DRAGO BORAS
	+
	+
	+
	+
	+

	IVAN LACO
	+
	+
	+
	+
	+

	LUKA MALOČA
	+
	+
	+
	0
	+

	ANITA MATKOVIĆ
	+
	+
	+
	0
	+

	TIHOMIR MILOVAC
	+
	+
	+
	0
	+

	DAMIR PAVLEK
	+
	+
	+
	+
	+

	SNJEŽANA PUNJEK
	+
	+
	+
	+
	+

	REANA SENJKOVIĆ-SVRČIĆ
	+
	+
	+
	0
	+

	ANA VEČERIN NOVAKOVIĆ
	+
	+
	+
	+
	+

	
	
	
	
	
	

	*  ZA=  +
	
	
	
	
	

	    PROTIV=  —
	
	
	
	
	

	    SUZDRŽAN=  0
	
	
	
	
	

	    NIJE PRISUTAN= prekrižiti ime

